บาท วิ่งตาม เยน แข็งค่าสุดใน 1 เดือน เงินฟรังก์สวิสป่วนตลาดโลก ธปท.สั่งจี้ติดผลกระทบทุนนอก
นางจันทวรรณ สุจริตกุล ผู้ช่วยผู้ว่าการธนาคารแห่งประเทศไทย (ธปท.) สายตลาดการเงินกล่าวถึง กรณีที่ธนาคารกลางสวิส หรือ Swiss National Bank (SNB) ได้ยกเลิกการกำหนดอัตราแลกเปลี่ยนของเงินฟรังก์สวิส (CHF) กับค่าเงินยูโร (EUR) โดยไม่ให้แข็งไปกว่า 1.20 ฟรังก์สวิส ต่อ 1 ยูโร ซึ่งดำเนินการมาตั้งแต่ 6 ก.ย. 2554 เพราะขณะนั้นเงินฟรังก์สวิสแข็งค่ามากเมื่อเทียบกับเงินยูโร ซึ่งจะส่งผลต่อเศรษฐกิจของสวิต แต่ช่วงที่ผ่านมาค่าเงินยูโรได้ปรับตัวอ่อนค่าลงมากเมื่อเทียบกับเงินดอลลาร์สหรัฐฯ (USD) และส่งผลให้เงินฟรังก์สวิสอ่อนค่าตามไปด้วย ประกอบกับคาดการณ์ว่าธนาคารกลางยุโรป (ECB) เตรียมการเข้าซื้อพันธบัตร (public QE) อาจทำให้เงินยูโรอ่อนค่าลงต่อไปอีก การผูกค่าเงินไว้เป็นสิ่งที่ไม่เหมาะสม ธนาคารกลางสวิสจึงเห็นว่าเป็นเวลาที่เหมาะสมแล้วที่จะยกเลิกมาตรการดังกล่าว,นางจันทวรรณกล่าวต่อว่า สำหรับผลกระทบต่อตลาดในภูมิภาค และกลุ่มประเทศเศรษฐกิจเกิดใหม่ คาดว่าไม่น่าจะได้รับผลกระทบมากนัก เนื่องจากเงินฟรังก์สวิส ไม่ใช่เงินสกุลที่มีการใช้กันอย่างแพร่หลาย แต่อาจได้รับผลกระทบจากความกังวลของนักลงทุนในระยะสั้น ทั้งนี้ ธปท.จะเฝ้าติดตามอย่างใกล้ชิด ทั้งการเคลื่อนไหวของอัตราแลกเปลี่ยน และการเคลื่อนย้ายเงินทุน โดยวานนี้ (16 ม.ค.) ค่าเงินบาทแข็งค่าขึ้นตามทิศทางค่าเงินเยน ซึ่งมีลักษณะเป็นสินทรัพย์ที่มีความปลอดภัยสูง (safe haven) ส่วนเรื่องเงินทุนเคลื่อนย้ายยังเป็นเรื่องที่ต้องติดตามดูต่อไป,ทั้งนี้ นักบริหารเงินธนาคารพาณิชย์ เปิดเผยว่า เงินบาทปิดตลาดที่ระดับ 32.65/67 บาท/ดอลลาร์สหรัฐฯ จากตอนเช้าที่เปิดตลาด 32.71/72 บาท/ดอลลาร์สหรัฐฯ ถือว่าแข็งค่าสุดในรอบ 1 เดือนเทียบกับเดือน ธ.ค.ที่เคยลงไปต่ำสุดที่ 32.75 บาท/ดอลลาร์สหรัฐฯ โดยปัจจัยหลักมาจากเรื่องธนาคารกลางสวิตเซอร์แลนด์ตัดสินใจยกเลิกมาตรการควบคุมสกุลเงินฟรังก์ ส่งผลให้ต่างชาติเทขายดอลลาร์ออกมาและซื้อบาทค่อนข้างมาก.
ธนาคารกลางสวิส หรือ Swiss National Bank (SNB) ได้ยกเลิกการกำหนดอัตราแลกเปลี่ยนของเงินฟรังก์สวิส (CHF) กับค่าเงินยูโร (EUR) โดยไม่ให้แข็งไปกว่า 1.20 ฟรังก์สวิส ต่อ 1 ยูโร ซึ่งดำเนินการมาตั้งแต่ 6 ก.ย. 2554 เพราะขณะนั้น 
จันทวรรณ สุจริตกุล,ธปท.,เงินฟรังก์สวิส,แข็งค่า,เงินยูโร,ธนาคารกลางสวิส,อ่อนค่า